Čłonojo dźěłoweho kruha za serbske naležnosće bórze we wuběrkach
Budyšin (SN/at). Čłonojo dźěłoweho kruha za serbske naležnosće Budyskeho wokrjesa su na swojim posedźenju wčera w krajnoradnym zarjedźe hromadźe z krajnym radu Michaelom Harigom (CDU) znowa temu rozjimali, wutworić serbski wuběrk we wokrjesnym sejmiku.
Krajny rada Harig zastupuje dale měnjenje, zo tajki specifiski wuběrk po hłownych wustawkach wokrjesneho sejmika serbske temy sam wobjednawać njemóže. Serbske naležnosće sahaja po jeho słowach do wšitkich wobłukow, zdźěli wokrjesna społnomócnjena za serbske naležnosće Regina Krawcowa. Tule poziciju bě Michael Harig nazymu 2014 w interviewje ze Serbskimi Nowinami hižo zwuraznił. Zdobom wón rjekny, zo móhł gremij jako dźěłowy kruh swobodnišo na konkretnych temach dźěłać hač jako wuběrk.
szl_Latn szl_Latn szl_Latn